stanford-oval/wikipedia huggingface dataset:
אורנט קולמן
ביוגרפיה > The Shape Of Jazz To Come (אנ')

שנת 1959 הייתה שנת מפנה ביצירתו של קולמן. הוא הוציא את הפסנתר מהרכביו, הקליט את האלבום "Tomorrow is The Question" ואז חבר אל הבסיסט צ'ארלי היידן, המתופף בילי היגינס והחצוצרן דון צ'רי להקלטת האלבום "The Shape Of Jazz To Come".
אף שהיצירות שבאלבום מבוססות במידת מה על מאפייני סאונד ומלודיה הקשורים במסורת הבלוז, מבנה הקטעים וההרמוניות בו יוצאי דופן. גם ההרכב עצמו היה "עוף מוזר" בשמי הג'אז, שכן לא היה בו כלי הרמוני (מלבד קונטרבס) וכן משום שקולמן ניגן בסקסופון מפלסטיק ואילו דון צ'רי - בחצוצרת כיס. היעדרו של כלי שינגן אקורדים איפשר לסולן לאלתר לפי רצונו ולפתח את ההרמוניה על בסיס תפקידו של הבס (מאפיין זה ניכר מאוד בקטע "Lonely Women", שאף היה למעין סטנדרט שבוצע לימים גם בידי אמנים אחרים).
האלבום יצא בחברת אטלנטיק, שהחתימה את קולמן על חוזה לכמה אלבומים.
לפי מבקר הג'אז סטיב היואי, האלבום היה קו פרשת מים בהיווצרותו של סגנון הג'אז האוואנגרדי. ככלל, תגובות הביקורת אליו היו מעורבות. היו שטענו שקולמן חסר כישרון לחלוטין, ואילו אחרים הכתירו אותו לגאון בתחומו.
הרביעייה של קולמן הופיעה רבות במועדונים נחשבים בניו יורק, ואמנים רבי מוניטין כרביעיית הג'אז המודרני", ליאונרד ברנשטיין וליונל המפטון אהדו אותה מאוד וחיזקו את מעמדה של הרביעייה בנוף הניו יורקי.
למרות האהדה הרבה מצד אמנים מסוימים, הדעות לגבי קולמן, הרביעייה שלו וסגנון הנגינה שלו היו חלוקות מאוד. מיילס דייוויס, לדוגמה, הצהיר בפומבי כי לדעתו קולמן "דפוק מהיסוד" (ושנים אחר כך חזר בו ואף ציין את השפעתו של קולמן על אלבומיו שלו משנות השבעים). רוי אלדרידג', לעומת זאת, סיפר כי לאחר שהקשיב לקולמן בעודו מסומם ובעודו פיכח, וגם ניגן איתו, הוא מצא שקולמן בחור "מאוד ג'אזי".
ביוגרפיה > ג'אז חופשי

בשנת 1960 הקליט קולמן את האלבום "Free Jazz: A Collective Improvisation" בהשתתפות שתי רביעיות שבכל אחת מהן סקסופון, חצוצרה, קונטרבס ותופים. כל הרכב הוקלט בערוץ נפרד, ליצירת תוצר סטריאו. האלבום מכיל קטע של כמעט 40 דקות, שהיה קטע הג'אז הארוך ביותר שהוקלט עד אז. המרקם המוזיקלי מאופיין במקצבים שונים שמנגנים שני המתופפים (לדוגמה, אחד מנגן "Straight" בעוד האחר מנגן "Double Time") אלתורים ספונטניים בתוספת ליווי חופשי של שאר הנגנים, שמוזמנים "להתפרץ" באלתור משלהם לפי ראות עיניהם. התוצאה היא אלתור סימולטני בידי שמונה נגנים.
קולמן תכנן לקרוא לאלבום בפשטות Free Jazz, אבל המוניטין שזכה להם בשלב זה כבר הפכו את המונח Free Jazz לשמו של סגנון בפני עצמו, למורת רוחו של קולמן. אחת הסיבות שבגינן קולמן העדיף לא להגדיר את המוזיקה שלו כ"ג'אז חופשי" היא שהיצירות שלו הסתמכו במידת מה על הלחנה מוקדמת. למעשה, ה"מילון" המלודי שלו הזכיר את הלחנים שצ'ארלי פארקר "הלביש" על סטנדרטים שונים, וכמה מן הקטעים שהלחין הסתמכו על מבנים הרמוניים כגון אלה של I Got Rhythm ו- Out Of Nowhere. עם זאת, יש לציין כי קולמן מיעט לנגן סטנדרטים והתרכז בביצוע לחניו המקוריים.
ביוגרפיה > שנות השישים

לאחר תקופת ההקלטות לחברת אטלנטיק, המוזיקה של קולמן פנתה לכיוונים בלתי קונבנציונליים יותר ויותר. הרביעייה שכללה אותו, את היידן, את היגינס ואת צ'רי התפזרה, והוא הקים טריו עם הבסיסט דייוויד איזנסון והמתופף צ'ארלס מופט (היידן הצטרף אליהם לפרקים, ואז ניגנו כרביעייה עם שני נגני בס).
בתקופה זו צירף אליהם קולמן לעיתים גם נגני כלי קשת כמלווים. הוא עצמו החל לנגן אז גם בחצוצרה ובכינור, בתחילה בטכניקה בסיסית למדי; חברותו עם אלברט איילר השפיעה על התפתחותו בכלים אלה.
בשנים 1965–1967 הקליט כמה אלבומים עם הטריו שלו בחברת התקליטים בלו נוט, ובכללם "At The Golden Circle Stockholm". בעיצומה של תקופה זו, בשנת 1966, הקליט את האלבום "The Empty Foxhole" עם צ'ארלי היידן בבס ועם המתופף דנרדו קולמן - בנו עם המשוררת ג'יין קורטז, אשר לה היה נשוי בשנים 1954-1964. דנרדו אמנם היה בזמן ההקלטה בן עשר בלבד, אך למרות גילו הצעיר הפגין יכולת טכנית ובקיאות במסורת הג'אז החופשי ובמידה פחותה, הבי בופ, ומשלהי שנות השבעים ואילך נעשה למתופף הקבוע של אביו.
באותה תקופה הרכיב קולמן גם רביעייה נוספת ובה אלווין ג'ונס בתופים, הסקסופוניסט דיואי רדמן (אביו של הסקסופוניסט ג'ושוע רדמן, שביצע לימים קטעים של קולמן באלבומיו שלו), שניגן לרוב בסקסופון טנור, וצ'רלי היידן וג'ימי גאריסון שניגנו לסירוגין בבס.
ביוגרפיה > הקריירה המאוחרת

כמו מיילס דייוויס לפניו, בשלב זה של הקריירה שלו החל גם קולמן להשתמש בכלי נגינה חשמליים בהרכביו, וכן במקצבי רוק ופאנק (Funk), מה שלעיתים כונה Free Funk. עם זאת, המלודיות עצמן נותרו בלתי קונבנציונליות וחופשיות מאוד, והאלתור נותר סימולטני - מה שג'ו זאווינול כינה "אלתור של אף אחד - אלתור של כולם".
בשנת 1985 הקליט קולמן את הדיסק "Song X" עם הגיטריסט והמוזיקאי פאט מת'יני, וכן פסקול לסרטו של דייוויד קרוננברג "ארוחה עירומה".
באמצע שנות התשעים, בשנים 1995–1996, הקליט והוציא ארבעה אלבומים. בתקופה זו גם החל לשלב בהרכביו נגני פסנתר ובהם ג'רי אלן ויואכים קאן.
בספטמבר 2006, לאחר עשור שבו לא הוציא אלבומים חדשים, הוציא קולמן את האלבום "Sound Grammar", עם רביעייה שכוללת את בנו דנרדו על תופים ושני בסיסטים. האלבום הוקלט בגרמניה בשנת 2005, היה מועמד לגראמי בשנת 2006 ובשנת 2007 היה לאלבום הג'אז הראשון אי-פעם שזכה בפרס פוליצר למוזיקה.
ביוגרפיה > שיתופי פעולה

קולמן ניגן והקליט בין היתר עם לואי ארמסטרונג, ג'קי מקלין (אלבום שבו ניגן בחצוצרה), סאני רולינס ופול בליי.
אף שמיעט בשיתופי פעולה עם מוזיקאים שלא הגיעו מתחום הג'אז, קולמן הקליט והופיע עם יוקו אונו, ג'ו הנרי ולו ריד, ובשלהי הקריירה שלו ניגן לא פעם עם מוזיקאים צעירים מתרבויות שונות.
ביוגרפיה > אחרית ימיו

ב-11 בפברואר 2007 קיבל קולמן פרס גראמי על מפעל חיים.
הוא נפטר ב-11 ביוני 2015 לאחר שלקה בלבו.
אוסאמה עסכר

| --- | --- |

אוסאמה אסקר
 לידה:  17 באפריל 1957  (בן 67) א-דקהלייה, רפובליקת מצרים 
 מדינה:  מצרים 
 השכלה:  האקדמיה הצבאית המצרית 
 השתייכות:   צבא מצרים
 תקופת הפעילות:  מ-1978
 דרגה:   פריק
 תפקידים בשירות
 מפקד רגימנט הרגלים ה-11 מפקד רגימנט הכוחות המיוחדים ה-141 מפקד הבריגדה הממוכנת העצמאית ה-110 מפקד הדיוויזיה הממוכנת ה-23 מפקד הארמייה ה-3 ראש המטה הכללי
 
אוסאמה עסכר (במצרים: أسامة عسكر; נולד ב-17 באפריל[דרושה הבהרה] 1957) הוא לוטננט גנרל מצרי המשמש כראש המטה הכללי של צבא מצרים מאז 27 באוקטובר 2021.
ביוגרפיה

עסכר נולד בא-דקהלייה ב-17 באפריל 1957. הוא למד באקדמיה הצבאית של מצרים וסיים את לימודיו ב-1976. ב-1978 הוא התגייס לצבא מצרים. הווא שימש כמפקד רגימנט הרגלים ה-11, ובין 2002–2005 שימש כמפקד רגימנט הכוחות המיוחדים ה-141. בין 2005–2009 שימש כמפקד הבריגדה הממוכנת העצמאית ה-110. בין 2010–2013 שימש כמפקד הדיוויזיה הממוכנת ה-23. בין 2013–2015 שימש כמפקד הארמייה ה-3. בינואר 2015 העלה אותו נשיא מצרים עבד אל-פתאח א-סיסי לדרגת לוטננט גנרל ומינה אותו למפקד הפיקוד המאוחד ללוחמה בטרור באזור סיני. ב-27 באוקטובר 2021 מונה בידי א-סיסי לראש המטה הכללי של הצבא.
עסכר נחשב למקורב לא-סיסי, ונטען שזה האחרון התערב למענו במספר צמתים במהלך הקריירה שלו.
הערות שוליים

↑  President Sisi appoints Lieutenant General Osama Askar chief of staff of Egyptian Armed Forces
↑  Meet Lieutenant-General Osama Askar: The Egyptian Armed Forces' new Chief of Staff
↑  Osama Askar appointed head of the Armed Forces
אוקה ניקולוב

אוקה ניקולוב (במקדונית: Орхеј Николов; נולד ב-25 במאי 1974) הוא כדורגלן עבר גרמני ממוצא מקדוני, ששיחק בעמדת השוער.
קריירה

ניקולוב, נולד בארבך אים אודנוולד, גרמניה המערבית להורים ממוצא מקדוני, ניקולוב התחיל את לשחק כדורגל בגיל 7 בקבוצת הילדים של סנדבאך, ממנה עבר לדרמשטאדט 98 ובגיל 17 הצטרף לקבוצת הנוער של איינטרכט פרנקפורט.
ב-9 בספטמבר 1995, ניקולוב ערך את הופעת הבכורה שלו בקבוצה הבוגרת בניצחון 1-3 נגד פ.צ. קייזרסלאוטרן. בקיץ 1996, ניקולוב הפך לשוער הראשון של המועדון, לאחר הירידה של פרנקפורט לבונדסליגה השנייה. מאז, שימש כשוער ראשון של המועדון, פרט למספר עונות בהן איבד את מקומו בהרכב.
ב-19 ביוני 2013, ניקולוב חתם בפילדלפיה יוניון מה-MLS, אך במדיה לא צבר דקות משחק בליגה.
ב-19 בפברואר 2014, ניקולוב חתם בפורט לודרדייל סטרייקרס, על חוזה לעונה אחת. בקיץ 2014 פרש מכדורגל.
לזכותו של ניקולוב, 5 הופעות בנבחרת מקדוניה הצפונית, ארץ מוצא הוריו.
קריירת אימון

עם פרישתו ממשחק פעיל, מונה למאמן השוערים של נבחרת הנוער של גרמניה ולאחר מכן מונה לזו של נבחרת מקדוניה.
בהמשך, שימש כעוזר מאמן בפילדלפיה יוניון ולוס אנג'לס גלאקסי.
אורינומיה (ירח)

| --- | --- |

 כוכב האם
 כוכב אם:  השמש
 מידע כללי
 סוג:  ירח
 ירח של:  צדק
 תאריך גילוי:  9 בדצמבר 2001 
 מגלה:  סקוט שפרד, דייוויד ג'וויט, ג'אן קליינה 
 על שם:  אורינומיה 
 מאפיינים מסלוליים
 ציר חצי-ראשי:  23,231,000 ק"מ
 אקסצנטריות:  0.377.
 זמן הקפה:  723.359 ימים
 מהירות מסלולית
  ‑ ממוצעת:  2.32 ק"מ/שנייה
 נטיית מסלול:  150.3°
 מאפיינים פיזיים
 ממדים:  3.5 ק"מ
 מסה:  ‎4.5×1013‎ ק"ג
 אלבדו:  0.04
 בהירות נראית:  22.7
 
אורינומיה (נקרא גם Jupiter XXXII) הוא ירח של כוכב הלכת צדק.
אורינומיה התגלה בשנת 2001 על ידי קבוצה של אסטרונומים מאוניברסיטת הוואי שהודרכה על ידי סקוט שפרד. לאחר גילוי קוטלג בשם S/2001 J 4.
קוטרו של אורינומיה הוא 3.5 קילומטרים ומהירותו בעת הקפתו את צדק היא 2.32 ק"מ לשנייה.
רדיוס מסלולו של יורידמה סביב צדק הוא 23,231,000 ק"מ ומשך זמן הקפתו סביב צדק הוא 723.359 ימים.
אורינומיה בעל בהירות נראית של 22.7.
אורינומיה בעל אלבדו של 0.04 ואקסצנטריות של 0.377.
הוא נקרא על שם אורינומיה, שלפי המיתולוגיה היוונית הייתה אִמָן של החאריטות שנולדו לה מזאוס.
אורינומיה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, אורינומיה, ספונדה.
| 95 ירחי צדק |
| --- | --- | --- |
| הירחים הפנימיים | מטיס • אדרסטאה • אמלתאה • תבה |  |
| הירחים הגליליאניים | איו • אירופה • גנימד • קליסטו |  |
| קבוצת תמיסטו | תמיסטו |  |
| קבוצת הימליה | לדה • הימליה • ארסה  • פאנדיה  • ליסיתאה • אלרה • דיה • S/2018 J 2 • S/2011 J 3 |  |
| קבוצת קארפו | קארפו • S/2018 J 4 |  |
| ולטודו | ולטודו |  |
| קבוצת אננקה (עיקריים) | יואנתה • יוקסטה • פרקסידייק • הרפלייקה • תיאונה • אננקה |  |
| קבוצת אננקה (שוליים) | יופורי • יופמה‏ • Jupiter LII • Jupiter LV • תלקסינואי • הליקה • אורתוסאי • S/2003 J 16 • נימה • הרמיפה •  Jupiter LIV‏ • Jupiter LXVIII‏ • Jupiter LXIV • Jupiter LXX • S/2021 J 3 • S/2021 J 2 • S/2022 J 3 S/2021 J 3 • |  |
| קבוצת קארמה | הרס • אייטנה • קאלה  • טייגטה • Jupiter LXI • קלדינה • S/2003 J 10 • ארינומה • קליקורה • קליקה • קארמה • פסיתאי • יוקלדה  • ארקה • איסונואי • ‏S/2003 J 9‏ • אירנה •‏ Jupiter LXVI • Jupiter LXIX •‏ Jupiter LXIII • ‏Jupiter LI‏ • Jupiter LXXII‏ • Jupiter LI‏ • Jupiter LXXII‏ • S/2003 J 24‏ • S/2016 J 3 • S/2018 J 3 • S/2021 J 4 • S/2021 J 5 • S/2021 J 6 • S/2022 J 1 • S/2022 J 2 |  |
| קבוצת פסיפאה | S/2003 J 23 • אאוידה • קלירואי • יורידמה • Jupiter LVI‏ • קורה • סילנה • S/2003 J 4 • ‏Jupiter LIX • פסיפאה • הגמונה • סינופה • ספונדה • אוטונואה • מגאקליטה ‏• Jupiter LXVII • פילופרוסינה • ‏Jupiter LIX • S/2016 J 4 |  |
| מסלול חיצוני | S/2003 J 2 |  |
אוגוסטה וילהלמינה, נסיכת הסן-דרמשטאדט

אוגוסטה וילהלמינה, נסיכת הסן-דרמשטאדט (בגרמנית: Augusta Wilhelmine, von Hessen-Darmstadt‏; 14 באפריל 1765 – 30 במרץ 1796), הייתה נסיכה גרמנית, ואשתו הראשונה של מקסימיליאן הראשון יוזף, מלך בוואריה.
ביוגרפיה

אוגוסטה וילהלמינה נולדה ב-14 באפריל 1765 בדרמשטאדט שהשתייכה לרוזנות הסן-דרמשטאדט, לגאורג וילהלם, רוזן הסן-דרמשטאדט, ומריה לואיזה אלברטינה, רוזנת ליינינגן-דאכסבורג-פאלקנבורג-היידסהיים, בתו של כריסטיאן קרל ריינהרד, רוזן ליינינגן-דאכסבורג-פאלקנבורג-היידסהיים.
ב-30 בספטמבר 1785 התחתנה אוגוסטה וילהלמינה עם מקסימיליאן יוזף, רוזן פפאלץ-צווייבריקן, שהיה קצין בצבא הצרפתי והוצב בשטרסבורג. אוגוסטה וילהלמינה אף נפגשה עם מארי אנטואנט, מלכת צרפת, ולאחר מכן התכתבה עמה ממושכות. בשנת 1789 התקומם הרגימנט בפיקודו של בעלה מקסימיליאן יוזף, והזוג ברח לבית הוריה בדרמשטאדט. לאחר מכן התגוררו בני הזוג במנהיים עד לשנת 1794, שאז נאלצו לברוח מביתם כאשר הופגז על ידי הארטילריה הצרפתית.
באפריל 1795 מת גיסה קרל השני אוגוסט, דוכס פפאלץ-צווייבריקן, ובעלה עלה לשלטון במקומו, אולם תוך זמן קצר נכבשה הדוכסות על ידי הצרפתים. ב-30 במרץ 1796 מתה אוגוסטה וילהלמינה ברוהרבאך, כתוצאה מדלקת ריאות, ונקברה באחוזת הוריה בדרמשטאדט.
משפחתה

ב-30 בספטמבר 1785 התחתנה אוגוסטה וילהלמינה עם מקסימיליאן הראשון יוזף, מלך בוואריה, ממנו נולדו לה 5 ילדים:
לודוויג (1786–1868).
אוגוסטה אמליה לודוויקה (1788–1851).
אמליה מריה אוגוסטה (1790–1794).
קרולינה אוגוסטה (1792–1873).
קרל תאודור מקסימיליאן (1795–1875).
אום אל-קיוין (עיר)

| --- | --- |
דגל אום אל-קיויןדגל אום אל-קיוין

 מדינה:  איחוד האמירויות הערביות איחוד האמירויות הערביות
 אמירות:  אום אל-קיוין אום אל-קיוין
 שפה רשמית:  ערבית 
 אוכלוסייה:  ‏
  ‑ בעיר:  44,411 (2020)
 קואורדינטות:  25°33′35″N 55°33′26″E﻿ / ﻿25.5598°N 55.5572°E﻿ / 25.5598; 55.5572 
 אזור זמן:  UTC+04:00
 http://www.md.uaq.ae/en/home.html
  מפת מיקום  מפה מפורטת   (למפת איחוד האמירויות הערביות מוגדלת) אבו דאבי דובאי שארג'ה אל-עין עג'מאן ראס אל-ח'ימה פוג'יירה ק ט ר  ערב הסעודית עומאן עומאן המפרץ הפרסיאום אל-קיוין(למפת איחוד האמירויות הערביות רגילה) אבו דאבי דובאי שארג'ה אל-עין עג'מאן ראס אל-ח'ימה פוג'יירה ק ט ר  ערב הסעודית עומאן ע. המפרץ הפרסיאום אל-קיוין  he tabBackground:;tabBorder:#aaa;defaultTab:0;
 
אום אל-קיוין (בערבית: أم القيوين) היא בירת האמירות אום אל-קיוין באיחוד האמירויות הערביות. נכון לשנת 2020, אוכלוסייתה מונה 44,411 תושבים, מה שהופך אותה לעיר הבירה הכי פחות מאוכלסת מבין 7 בירות האמירויות והעיר השמינית בגודלה במדינה.
גאוגרפיה

העיר ממוקמת על חצי אי לחופי המפרץ הפרסי, כ־12 קילומטרים מצפון לעג'מאן. מול העיר נמצאים כמה איים.
תחבורה

מדרום לעיר חולף כביש E 11, הכביש הארוך ביותר במדינה. הכביש מקשר את העיר עם כמה מהערים הגדולות במדינה, כמו אבו דאבי, דובאי, שארג'ה וראס אל-ח'ימה.
עד 2009 שירת את העיר נמל תעופה הנמצא מזרחית לה, אך הוא נסגר.
הערות שוליים

↑  "Population of Cities in United Arab Emirates (2020)". Worldpopulationreview.com. נבדק ב-19 בדצמבר 2020. {{cite web}}:  (עזרה)
| --- | --- |
בקרת זהויות :  LCCN: n80083554  TDVİA: ummulkayveyn  VIAF: 132522106   WorldCat (עם VIAF): 132522106 
ערך זה הוא קצרמרבנושא איחוד האמירויות הערביות ובנושא יישובים במזרח התיכון. אתם מוזמנים לתרום לוויקיפדיה ו.
אוקלנד (חבל)

חבל אוקלנד (Auckland Region) הוא חבל באי הצפוני של ניו זילנד הכולל את העיר אוקלנד וסביבתה. שטחו 6,059 ק"מ רבוע, וזהו החבל הקטן ביותר בניו זילנד המנוהל על ידי מועצה אזורית. מצפון לו נמצא חבל נורת'לנד ומדרום חבל ואיקטו כאשר אין גבול גאוגרפי ברור ביניהם. גבולו המערבי של החבל הוא ים טסמן וגבולו המזרחי הוא האוקיינוס השקט. למרות שטחו המצומצם מתגוררים באוקלנד 1,337,000 בני אדם, כשליש מאוכלוסיית ניו זילנד כולה ויותר מבכל חבל אחר בניו זילנד.
רוב חבל אוקלנד נוצר כתוצאה מהתפרצויות געשיות, פזורים בו 49 הרי געש רדומים, רובם קטנים למדי, שהיו פעילים ב-150,000 השנים האחרונות. ההתפרצות הגעשית האחרונה באזור התרחשה לפני כ-600 שנה ויצרה את האי רנגיטוטו (Rangitoto Island).
חבל אוקלנד מחולק לשלושה מחוזות -
מחוז רודני (Rodney District) בצפון החבל
מחוז פאפקורה (Papakura District) מדרום לעיר אוקלנד
מחוז פרנקלין (Franklin District) בדרום החבל - מחציתו בחבל אוקלנד ומחציתו בחבל ואיקטו
המטרופולין האורבני שסביב העיר אוקלנד אינו שייך לאף אחד מהמחוזות הללו ומחולק לארבע מועצות עירוניות -
אוקלנד (Auckland City Council)
נורת' שור (North Shore City Council)
ואיטקרי (Waitakere City Council)
מנוקאו (Manukau City Council)
דמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| פריסת אוכלוסיית אוקלנד |
| --- | --- | --- | --- |
  מתחת 1 נפש לקמ"ר  מעל 1 נפש לקמ"ר  מעל 5 נפש לקמ"ר  מעל 10 נפש לקמ"ר  מעל 50 נפש לקמ"ר  מעל 100 נפש לקמ"ר  מעל 250 נפש לקמ"ר  מעל 500 נפש לקמ"ר  מעל 750 נפש לקמ"ר  מעל 1000 נפש לקמ"ר  מעל 2000 נפש לקמ"ר:
אורינוקויה

| --- | --- |

 מיקום
 מדינה:  קולומביה קולומביה
 קואורדינטות:  4°39′11″N 71°02′15″W﻿ / ﻿4.65308°N 71.0376°W﻿ / 4.65308; -71.0376
 
 המיקום של אזור אורינוקויה בקולומביה
 
אזור האורינוקויה (בספרדית: Orinoquía) הוא אזור גאוגרפי הנמצא בקולומביה, ואשר בו עובר נהר האורינוקו. האזור מכיל מישורים נרחבים בהם ניתן למצוא מגוון בעלי חיים, אזורי טבע עצומים לא מפותחים וכמה מהנהרות המרשימים ביותר בקולומביה. כמו מהקרבות החשובות ביותר בתקופת מלחמת העצמאות של קולומביה התרחשו באזור זה.
הערים הבולטות באזור האורינוקויה – וילהויסנסיו, יופאל, אראוקה, סן חוסה דל גואבירה, פוארטו לופז, טאמה, אגאזול, אורוקו, פוארטו קארניו, פוארטו ואינירידה.
פארקים בולטים באזור האורינוקויה – פארק הטבע הלאומי לה מקארנה (אנ'), פארק הטבע הלאומי אל טופארו (אנ').
גלריית תמונות

תצלום שנלקח בחלק המזרחי של אזור האורינוקויה
נהר קנו קריסטאלס, המכונה גם "נהר חמשת הצבעים", בפארק הטבע הלאומי לה מקארנה
Wizarding World

| --- | --- |
 הופק בידי:  ג'יי קיי רולינג
 חברה מפיצה:  האחים וורנר
 סרטים בסדרה:  אבן החכמים חדר הסודות האסיר מאזקבאן גביע האש מסדר עוף החול הנסיך חצוי-הדם הארי פוטר ואוצרות המוות - חלק 1 הארי פוטר ואוצרות המוות - חלק 2 חיות הפלא והיכן למצוא אותן חיות הפלא: הפשעים של גרינדלוולד חיות הפלא: הסודות של דמבלדור
 www.wizardingworld.com
 
Wizarding World (בתרגום לעברית: עולם הקסמים) הוא זיכיון מדיה, שמבוסס במקור על סדרת הספרים המצליחה של "הארי פוטר" מאת הסופרת הבריטית ג'יי קיי רולינג. בשנת 2000 החלה הפקת העיבוד הקולנועי לספרים, כאשר מאז ואילך הופקו בסך הכול אחד עשר סרטים בזיכיון - שמונה מהם הם עיבודים לספרי "הארי פוטר" ושלושה מהם הם סרטים מסדרת "חיות הפלא", שאינה מתבססת על ספרים. הסרטים נמצאים בבעלות אולפני האחים וורנר. שני סרטים נוספים בזיכיון נמצאים כיום בשלבי הפקה.
סדרת הסרטים בזיכיון גרפה לבדה לאורך השנים מעל ל-9.1 מיליארד דולרים ברחבי העולם, והיא מדורגת במקום השלישי ברשימת הזיכיונות שוברי הקופות הגדולים בכל הזמנים (אחרי זיכיון הסרטים של היקום הקולנועי של מארוול, וזיכיון סרטי "מלחמת הכוכבים").
חברת Heyday Films הפיקה את כל הסרטים בסדרת סרטי עולם הקסמים. כריס קולומבוס ומארק רדקליף שימשו כמפיקים בסרט "הארי פוטר והאסיר מאזקבאן", דייוויד בארון הפיק ארבעה מהסרטים בזיכיון בין 2007 ל-2011, וג'יי קיי רולינג הפיקה את שני הסרטים האחרונים בסדרת הסרטים שמבוססת על ספרי "הארי פוטר". היימן, רולינג, סטיב קלובס וליונל ויגרם הפיקו את שני סרטי "חיות הפלא". רבים מהשחקנים, בהם דניאל רדקליף, רופרט גרינט, אמה ווטסון וטום פלטון, מככבים במספר רב מהסרטים בזיכיון. הזיכיון כולל גם מחזה, משחקי וידאו, ואזור "עולם הקסמים" במספר פארקי שעשועים של יוניברסל ברחבי העולם.
הסרט הראשון בזיכיון היה "הארי פוטר ואבן החכמים" (2001), ולאחריו הופקו עוד שבעה סרטי המשך בסדרת הסרטים של "הארי פוטר", אשר החלה עם "הארי פוטר וחדר הסודות" (2002) והסתיימה עם "הארי פוטר ואוצרות המוות - חלק 2" (2011), כמעט עשר שנים לאחר הקרנת הבכורה של הסרט הראשון בסדרת הסרטים. "חיות הפלא והיכן למצוא אותן" (2016) הוא הסרט הראשון בסדרת סרטי הספין אוף / פריקוול "חיות הפלא". הקרנת הבכורה של סרט ההמשך "חיות הפלא: הפשעים של גרינדלוולד" הייתה ב-16 בנובמבר 2018. הסרט הנוסף בסדרת סרטי "חיות הפלא", חיות הפלא: הסודות של דמבלדור, יצא ב-15 באפריל 2022. 2 סרטים נוספים שמועד הפקתם ושמם לא ידוע נמצאים בפיתוח.
סדרת סרטי הארי פוטר

| סרט | תאריך הקרנת הבכורה | במאי | תסריטאי | מפיק / ים |
| --- | --- | --- | --- | --- |
| הארי פוטר ואבן החכמים | 16 בנובמבר 2001 | כריס קולומבוס | סטיב קלובס | דייוויד היימן |
| הארי פוטר וחדר הסודות | 15 בנובמבר 2002 | כריס קולומבוס | סטיב קלובס | דייוויד היימן |
| הארי פוטר והאסיר מאזקבאן | 31 במאי 2004 | אלפונסו קוארון | סטיב קלובס | דייוויד היימן, כריס קולומבוס ומארק רדקליף |
| הארי פוטר וגביע האש | 18 בנובמבר 2005 | מייק ניואל | סטיב קלובס | דייוויד היימן |
| הארי פוטר ומסדר עוף החול | 11 ביולי 2007 | דייוויד ייטס | מייקל גולדנברג | דייוויד היימן ודייוויד בארון |
| הארי פוטר והנסיך חצוי-הדם | 15 ביולי 2009 | דייוויד ייטס | סטיב קלובס | דייוויד היימן ודייוויד בארון |
| הארי פוטר ואוצרות המוות - חלק 1 | 19 בנובמבר 2010 | דייוויד ייטס | סטיב קלובס | דייוויד היימן, דייוויד בארון וג'יי קיי רולינג |
| הארי פוטר ואוצרות המוות - חלק 2 | 15 ביולי 2011 | דייוויד ייטס | סטיב קלובס | דייוויד היימן, דייוויד בארון וג'יי קיי רולינג |
סדרת סרטי חיות הפלא

| סרט צילום | תאריך הוצאה | במאי | תסריטאי | מפיקים | סטטוס |
| --- | --- | --- | --- | --- | --- |
| חיות הפלא והיכן למצוא אותן | 18 בנובמבר 2016 | דייוויד ייטס | ג'יי קיי רולינג | דייוויד היימן, ג'יי קיי רולינג, סטיב קלובס וליונל וויגרם | הסרטים יצאו לאקרנים |
| חיות הפלא: הפשעים של גרינדלוולד | 16 בנובמבר 2018 | דייוויד ייטס | ג'יי קיי רולינג | דייוויד היימן, ג'יי קיי רולינג, סטיב קלובס וליונל וויגרם | הסרטים יצאו לאקרנים |
| חיות הפלא: הסודות של דמבלדור | 15 באפריל 2022 | דייוויד ייטס | ג'יי קיי רולינג וסטיב קלובס | דייוויד היימן, ג'יי קיי רולינג, סטיב קלובס, ליונל וויגרם וטים לואיס | הסרטים יצאו לאקרנים |
| טרם נבחר שם רשמי לסרט הרביעי בסדרה | טרם נקבע | דייוויד ייטס | ג'יי קיי רולינג | דייוויד היימן, ג'יי קיי רולינג, סטיב קלובס, ליונל וויגרם וטים לואיס | בפיתוח |
| טרם נבחר שם רשמי לסרט החמישי בסדרה | טרם נקבע | דייוויד ייטס | ג'יי קיי רולינג | דייוויד היימן, ג'יי קיי רולינג, סטיב קלובס, ליונל וויגרם וטים לואיס | בפיתוח |
סדרת סרטי חיות הפלא > סרטי המשך נוספים

באוקטובר 2016 הודיעה רולינג שסדרת הסרטים "חיות הפלא" תורכב בסך הכול מחמישה סרטים. בנובמבר 2016 אישרה רולינג שעלילת הסדרה תהיה מורכבת מרצף אירועים שהתרחשו בין השנים 1926 - 1945.
רשימת הסרטים

| מס' | שם במקור | שם בעברית | תאריך יציאה | אורך | בימוי | תסריט |
| --- | --- | --- | --- | --- | --- | --- |
| 1 | HARRY POTTER AND THE PHLIOSOPHER'S STONE | הארי פוטר ואבן החכמים (סרט) | 16 בנובמבר 2001 | 152 דקות | כריס קולומבוס | סטיב קלובס |
| 2 | HARRY POTTER AND THE CHAMBER OF SECRETS | הארי פוטר וחדר הסודות (סרט) | 3 בנובמבר 2002 | 161 דקות | כריס קולומבוס | ג'יי. קיי. רולינג, סטיב קלובס |
| 3 | HARRY POTTER AND THE PRISONER OF AZKABAN | הארי פוטר והאסיר מאזקבאן (סרט) | 31 במאי 2004 | 142 דקות | אלפונסו קוארון | ג'יי. קיי. רולינג, סטיב קלובס |
| 4 | HARRY POTTER AND THE GOBLET OF FIRE | הארי פוטר וגביע האש (סרט) | 18 בנובמבר 2005 | 157 דקות | מייק ניואל | ג'יי. קיי. רולינג, סטיב קלובס |
| 5 | HARRY POTTER AND THE ORDER OF THE PHOENIX | הארי פוטר ומסדר עוף החול (סרט) | 12 ביולי 2007 | 138 דקות | דייוויד יטס | מייקל גולדנברג, ג'יי. קיי. רולינג |
| 6 | HARRY POTTER AND THE HAIF-BIOOD PRINCE | הארי פוטר והנסיך חצוי-הדם (סרט) | 15 ביולי 2009 | 153 דקות | דייוויד יטס | סטיב קלובס |
| 7 | HARRY POTTER AND THE DEATHLY HALLOWS - PART 1 | הארי פוטר ואוצרות המוות - חלק 1 | 18 בנובמבר 2010 | 146 דקות | דייוויד יטס | סטיב קלובס |
| 8 | HARRY POTTER AND THE DEATHIY HALLOWS - PART 2 | הארי פוטר ואוצרות המוות - חלק 2 | 15 ביולי 2011 | 130 דקות | דייוויד יטס | סטיב קלובס |
| 9 | FANTASTIS BEASTS SND WHERE TO FIND THEM | חיות הפלא והיכן למצוא אותן | 18 בנובמבר 2016 | 133 דקות | דייוויד יטס | ג'יי. קיי. רולינג |
| 10 | FANTASTIC BEASTS: THE GRIMES OF GRINDELWALD | חיות הפלא: הפשעים של גרינדלוולד | 16 בנובמבר 2018 | 133 דקות | דייוויד יטס | ג'יי. קיי. רולינג |
| 11 | FEHTASTIC BEASTS: THE SECRETS OF DUMBLEDORE | חיות הפלא: הסודות של דמבלדור | 15 באפריל 2022 | 142 דקות | דייוויד יטס | ג'יי. קיי. רולינג, סטיב קלובס |
מחזה

בדצמבר 2013 הודיעה ג'יי קיי רולינג שהיא עובדת על מחזה של "הארי פוטר". ביוני 2015 פורסם שהשם הרשמי של המחזה יהיה "הארי פוטר והילד המקולל". המחזה אשר הופק עבור תיאטראות וסט אנד, נכתב על ידי המחזאי הבריטי ג'ק ת'ורן, ומבוסס על סיפור מקורי שנכתב בשיתוף פעולה בין ת'ורן, ג'ון טיפאני ורולינג. המחזה בוים על ידי ג'ון טיפאני עם כוריאוגרפיה מאת סטיבן הוגט, עיצוב תפאורה מאת כריסטין ג'ונס, עיצוב תלבושות מאת קתרינה לינדזי, מוזיקה מרת אימוגן היפ, ועיצוב סאונד מרת גארת' פריי. עלילת המחזה מתרחשת 19 שנים לאחר אירועי הספר האחרון בסדרת ספרי "הארי פוטר", והיא עוקבת אחר הארי פוטר, אשר בהווה עובד במשרד הקסמים, ובבנו הצעיר אלבוס סוורוס פוטר, אשר עומד להגיע להוגוורטס. ב-20 בדצמבר 2015 הוכרז שג'יימי פרקר יגלם את הארי פוטר, נומה דומזווי, תגלם את הרמיוני גריינג'ר, ופול תורנלי יגלם את רון ויזלי. הצגת הבכורה של המחזה התקיימה בתיאטרון הארמון בלונדון ב-7 ביוני 2016. התסריט של המחזה פורסם בהמשך כספר. המחזה מוצג גם בברודוויי שבניו יורק בתיאטרון הליריק, החל מ-22 באפריל 2018.
מדיות נוספות בזיכיון > Pottermore

Pottermore הוא האתר של ג'יי קיי רולינג אשר פותח על ידי TH_NK בחסות סוני. באתר נמכרים בין היתר עותקים דיגיטליים של הספרים המודפסים של רולינג וכמו גם ספרי שמע של כל ספרי "הארי פוטר", וכמו כן ניתן לקרוא באתר מידע רב אודות העולם בו מתרחשת עלילת הספרים. האתר הושק ב-31 ביולי 2011 (יום הולדתם של רולינג ושל הדמות הארי פוטר) עבור מיליון המעריצים הראשונים שהשלימו את הרשמתם באתר באמצעות אתגר אשר כונה "The Magical Quill", וב-1 באוקטובר 2011 לציבור הרחב.
האתר נסגר באוקטובר 2019 והוא הוחלף ב-WizardingWorld.com אשר אליו הועבר חלק גדול מהתוכן.
מדיות נוספות בזיכיון > מתקן השעשועים

עולם הקסמים של הארי פוטר (אנ') היא רשת של אזורים נושאים בפארקי השעשועים של יוניברסל אשר מבוססת על הזיכיון של "הארי פוטר", ומשלב בו אלמנטים שונים מסדרת הסרטים וסדרת הספרים המקורית של ג'יי קיי רולינג. מתקן השעשועים נפתח לראשונה ב-18 ביוני 2010 כהרחבה לפארק השעשועים איי ההרפתקאות באתר הנופש יוניברסל אורלנדו באורלנדו שבפלורידה, וב-8 ביולי 2014 בפארק השעשועים אולפני יוניברסל פלורידה.
ב-15 ביולי 2014 נפתח מתקן עולם הקסמים באולפני יוניברסל יפן אשר באוסקה שביפן. מתקן זה כולל גם את הכפר הוגסמיד, את המתקן הארי פוטר והמסע האסור ואת רכבת ההרים מעוף ההיפוגריף. ב-7 באפריל 2016 נפתח מתקן "עולם הקסמים" בפארק השעשועים של אולפני יוניברסל בהוליווד אשר בקרבת לוס אנג'לס שבקליפורניה.